Diari Oficial de la Generalitat Valenciana


Sumari del DOGV 3948, del 27-02-2001 (2001/1753)

Informació pública de l'aprovació de la modificació de les bases que han de regir per a la provisió en propietat d'una plaça d'agent de la Policia Local de l'Ajuntament de Bocairent.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1753


Data del document
:   13-02-2001

Organisme emissor
:   Ajuntament de Bocairent

Tipus de document
:   Convocatòria

Anàlisi jurídica

 Descriptors 

:   * Bocairent
    * administració local
    * concurs administratiu
    * policia

Informació pública de l'aprovació de la modificació de les bases que han de regir per a la provisió en propietat d'una plaça d'agent de la Policia Local de l'Ajuntament de Bocairent. [2001/X1753]
  
L'alcalde-president, mitjançant Resolució de data 3 de març de 2000, va aprovar l'oferta d'ocupació pública per a l'exercici de 2000. D'acord amb ella, l'alcaldia, mitjançant Resolució de data 12 de desembre de 2000, va aprovar les bases que han de regir la convocatòria per a cobrir una plaça d'agent de la Policia Local de Bocairent, vacant en la plantilla de funcionaris d'aquesta corporació i va resoldre convocar les proves selectives, i mitjançant resolució de data 13 de febrer de 2001, va resoldre modificar les esmentades bases, d'acord amb l'article 46 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en la qual es modifica la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i Coordinació de les Policies Locals de la Comunitat Valenciana, en el sentit de:
  
Modificar la base 2 de les aprovades per decret d'aquesta alcaldia, de data 12 de desembre de 2000, de les bases per a la provisió d'una plaça de policia local del cos de Policia Local, categoria d'agent, vacant en la plantilla de l'Ajuntament de Bocairent, en el sentit d'addicionar al paràgraf on diu: «- Tenir complits 18 anys d'edat sense excedir de l'edat de 30 anys. Als sols efectes de l'edat màxima es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars», el següent text: «No obstant això per als qui tinguen nomenament de policia interí amb anterioritat a l'entrada en vigor de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, seran excusats del requisit de l'edat màxima».
  
Contra aquesta modificació de les bases es podrà interposar recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana (d'acord amb la Llei Reguladora de la Jurisdicció Contenciosa Administrativa).